આજના સમયમાં દરેક વ્યક્તિ તમામ સોશિયલ સાઈટનો ઉપયોગ કરતી હશે, એમાં પણ ઘણી બધી સોશિયલ સાઈટ ઉપલબ્ધ છે, જેવી કે ફેસબુક, ‌િટ્વટર, ઇન્સ્ટાગ્રામ, યૂ-ટ્યૂબ જેવી ઘણી બધી સાઈટનો ઉપયોગ લોકો કરી રહ્યા છે. આ સાઈટ પર કોઈ વ્યક્તિ ફોટો કે સ્ટેટસ અપડૅટ કરે છે તો તેને કેટલા લાઈક-કોમેન્ટ્સ મળે છે તેનો ઘણો ક્રેઝ જોવા મળતો હોય છે. લોકો થોડી થોડી વારે પોતાનો ફોટો તેમજ સ્ટેટસ જોતા હોય છે, કોઈ વ્યક્તિને વધુ લાઇક્સ ન મળતી હોય તો લાઇક્સ વધારવા માટે અવનવાં ગતકડાં કરે છે. નાછૂટકે તે ઓનલાઇન મારફતે કે પછી કોઈ ડેવલપર દ્વારા લાઇક્સ વધારવા માટે રૂપિયા આપીને લાઇક્સ વધારે છે.